ང་ནི་དཔེ་ཆ་བལྟ་རྒྱུར་དགའ་བོ་ཡོད་ཅེ་ན་ཅུང་མི་འགྲིག་པ་འདྲ་སྟེ།ང་ནི་བརྙན་འཕྲིན་ལ་བལྟ་རྒྱུར་དགའ་བོ་ཡོད།བརྙན་འཕྲིན་ལས་རྒྱལ་སྤྱི་དང་རྒྱལ་ནང་གི་གསར་འགྱུར་ལ་བལྟ་རྒྱུར་དགའ་བོ་ཡོད།གསར་འགྱུར་དེ་དག་ང་ལ་འབྲེལ་ཅི་ཡང་མེད་ན་ཡང༌།ངས་དེ་དག་བསྡུར་ནས་དེ་རྫུན་ནོ་དང་འདི་བདེན་ནོ་ཞེས་བརྡར་ཤ་གཅོད་རྒྱུར་དགའ་བོ་ཡོད།དགའ་ཕྱོགས་དེ་ཡུལ་གང་ཞིག་ནས་དུས་ནམ་ཞིག་ནས་བཟུང་ལོབས་མིན་བཤད་དཀའ་མོད།ངའི་བདེན་ལ་དགའ་ཞིང་རྫུན་ལ་སྡང་བའི་གཤིས་ཀ་དེ་ནི་དུས་དེ་ནས་བཟུང་བརྒྱུད་ལ་གོམས་པ་ཡིན་ངེས།